CELEX: 32014R0001
Language: ro
Date: 2013-08-28 00:00:00
Title: Regulamentul delegat (UE) nr. 1/2014 al Comisiei din 28 august 2013 de stabilire a anexei III la Regulamentul (UE) nr. 978/2012 al Parlamentului European și al Consiliului de aplicare a unui sistem generalizat de preferințe tarifare

4.1.2014   
            
            
               RO
            
            
               Jurnalul Oficial al Uniunii Europene
            
            
               L 1/1
            
         
      REGULAMENTUL DELEGAT (UE) NR. 1/2014 AL COMISIEI
   
   din 28 august 2013
   de stabilire a anexei III la Regulamentul (UE) nr. 978/2012 al Parlamentului European și al Consiliului de aplicare a unui sistem generalizat de preferințe tarifare
   COMISIA EUROPEANĂ,
   având în vedere Tratatul privind funcționarea Uniunii Europene, în special articolul 207,
   având în vedere Regulamentul (UE) nr. 978/2012 al Parlamentului European și al Consiliului din 25 octombrie 2012 de aplicare a unui sistem generalizat de preferințe tarifare și de abrogare a Regulamentului (CE) nr. 732/2008 al Consiliului (1), în special articolul 10 alineatul (4),
   întrucât:
   
               (1)
            
            
               Articolul 9 alineatul (1) din Regulamentul (UE) nr. 978/2012 (denumit în continuare „Regulamentul SGP”) prevede criteriile specifice de eligibilitate pentru acordarea de preferințe tarifare unei țări solicitante în cadrul regimului special de încurajare a dezvoltării durabile și a bunei guvernanțe (SGP+). În acest scop, țara trebuie considerată vulnerabilă. Ea trebuie să fi ratificat toate convențiile enumerate în anexa VIII la Regulamentul SGP, iar cele mai recente concluzii disponibile ale organismelor de supraveghere competente trebuie să nu identifice probleme grave legate de implementarea efectivă a acestor convenții. Țara în cauză trebuie să nu fi formulat, referitor la oricare dintre convențiile respective, o rezervă care este interzisă de aceasta sau care, în sensul articolului 9 din Regulamentul SGP, este considerată incompatibilă cu obiectul și scopul respectivei convenții. Ea trebuie să accepte fără rezerve obligațiile de raportare impuse de fiecare convenție și să își asume angajamentele ferme prevăzute la articolul 9 alineatul (1) literele (d), (e) și (f) din Regulamentul SGP.
            
         
               (2)
            
            
               Fiecare țară solicitantă care dorește să beneficieze de SGP+ a trebuit să prezinte o cerere însoțită de informații complete privind ratificarea convențiilor relevante, rezervele și obiecțiile la aceste rezerve formulate de alte părți la convenție și angajamentele sale ferme.
            
         
               (3)
            
            
               Comisia a primit cereri de la Armenia, Bolivia, Capul Verde, Costa Rica, Ecuador, Georgia, Mongolia, Pakistan, Paraguay și Peru.
            
         
               (4)
            
            
               Comisia a fost împuternicită să adopte un act delegat în conformitate cu articolul 290 din TFUE pentru a stabili anexa III, în vederea acordării SGP+ prin adăugarea țării solicitante pe lista țărilor care beneficiază de SGP+.
            
         
               (5)
            
            
               Comisia a examinat cererile depuse în conformitate cu dispozițiile articolului 10 alineatul (1) din Regulamentul SGP și a stabilit lista țărilor beneficiare care îndeplinesc criteriile de eligibilitate. În consecință, regimul SGP+ ar trebui acordat țărilor respective de la 1 ianuarie 2014,
            
         ADOPTĂ PREZENTUL REGULAMENT:
   Articolul 1
   Anexa III la Regulamentul (UE) nr. 978/2012 se stabilește în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 ianuarie 2014.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 august 2013.
      
         
            Pentru Comisie
         
         
            Președintele
         
         José Manuel BARROSO
         
      
   
   
      (1)  JO L 303, 31.10.2012, p. 1.
   
      ANEXĂ
      
         
            „ANEXA III
            
               Țările
                (1)
               care beneficiază de regimul special de încurajare a dezvoltării durabile și a bunei guvernanțe prevăzut la articolul 1 alineatul (2) litera (b)
            
            
                        Coloana A
                     
                     
                        :
                     
                     
                        codul alfabetic, în conformitate cu nomenclatura țărilor și teritoriilor pentru statisticile de comerț exterior ale Uniunii
                     
                  
                        Coloana B
                     
                     
                        :
                     
                     
                        denumire
                     
                  
                        A
                     
                     
                        B
                     
                  
                        AM
                     
                     
                        Armenia
                     
                  
                        BO
                     
                     
                        Bolivia
                     
                  
                        CR
                     
                     
                        Costa Rica
                     
                  
                        CV
                     
                     
                        Capul Verde
                     
                  
                        EC
                     
                     
                        Ecuador
                     
                  
                        GE
                     
                     
                        Georgia
                     
                  
                        MN
                     
                     
                        Mongolia
                     
                  
                        PE
                     
                     
                        Peru
                     
                  
                        PK
                     
                     
                        Pakistan
                     
                  
                        PY
                     
                     
                        Paraguay
                     
                  
               Țările care beneficiază de regimul special de încurajare a dezvoltării durabile și a bunei guvernanțe prevăzut la articolul 1 alineatul (2) litera (b) și care fac obiectul unei retrageri temporare din regimul respectiv, în ceea ce privește toate sau unele produse originare din aceste țări
            
            
                        Coloana A
                     
                     
                        :
                     
                     
                        codul alfabetic, în conformitate cu nomenclatura țărilor și teritoriilor pentru statisticile de comerț exterior ale Uniunii
                     
                  
                        Coloana B
                     
                     
                        :
                     
                     
                        denumire
                     
                  
                        A
                     
                     
                        B
                     
                  
                         
                     
                     
                         
                     
                  
      
      
         (1)  Această listă include țări pentru care preferințele pot să fi fost retrase temporar sau suspendate. Comisia sau autoritățile competente ale țării în cauză vor fi în măsură să furnizeze o listă actualizată.”